Հավելված N 1

«Հավատարմագրման ազգային

մարմին» ՊՈԱԿ-ի տնօրենի

«25» «դեկտեմբերի» 2020 թ.

N 1-Պ հրամանի

**ՄԻՆՉՀԱՎԱՏԱՐՄԱԳՐՄԱՆ ՊԱՅՄԱՆԱԳԻՐ N - ՄՊ**

ք. Երևան «--------» «---------------------» 20 թ.

«Հավատարմագրման ազգային մարմին» ՊՈԱԿ-ը համաձայն իր կանոնադրության (այսուհետ՝ ՀԱՄ), ի դեմս տնօրեն -------------------------------------------------------- մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (կազմակերպության անվանումը)

ի դեմս տնօրեն----------------------------------------------------------------, մյուս կողմից (այսուհետ` Կողմեր), կնքեցին սույն պայմանագիրը (այսուհետ` Պայմանագիր) հետևյալի մասին:

1. ***ՊԱՅՄԱՆԱԳՐԻ ԱՌԱՐԿԱՆ***

1.1. Համաձայն գրանցված N ---- առ «--------» «-------------------------------» 202 թ. հայտի` ՀԱՄ-ը պարտավորվում է կատարել հավատարմագրման հավակնող ------------------------------------------------------------------------------------------------------------------------------
 (Համապատասխանության գնահատման մարմնի անվանումը)

-------------------------------------------------------------------------------------------------------- (այսուհետ` ՀԳՄ)

-----------------------------------------------------------------------------------------------------------------,
 (փաստաթղթ(եր)ի անվանումները կամ նշագիր(եր)ը)
հավատարմագրման ոլորտին առնչվող Հայաստանի Հանրապետության օրենսդրությամբ, Եվրասիական տնտեսական միության, միջազգային, ինչպես նաև ՀԱՄ-ի փաստաթղթերով սահմանված պահանջներին համապատասխան հավատարմագրման աշխատանքներ, իսկ ՀԳՄ-ն իր հերթին պարտավորվում է կատարել վերը նշված փաստաթղթ(եր)ի պահանջները և վճարել դրանց համար:

1. ***ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱՎՈՐՈՒԹՅՈՒՆՆԵՐԸ***

**2.1. ՀԳՄ-ի իրավունքները և պարտականությունները.**

**2.1.1. ՀԳՄ-ն իրավունք ունի`**

1) առաջին հավատարմագրման դեպքում ՀԱՄ-ի կողմից նախնական այցի իրականացման վերաբերյալ տալ համաձայնություն.

2) ներկայացնել հիմնավոր առարկություն գնահատման խմբի կազմում ընդգրկված հավատարմագրման փորձագետ(ներ)ի (գնահատող(ներ)ի) և (կամ) տեխնիկական փորձագետ(ներ)ի վերաբերյալ.

3) պահանջել փաստաթղթերի փորձաքննության (լրամշակված փաստաթղթերի փորձաքննության), ըստ գործունեության իրականացման վայրի գնահատման (լրացուցիչ գնահատման), այդ թվում՝ ՀԳՄ-ի գործունեությանը հետևելու արդյունքների հաշվետվությունները.

4) հավատարմագրման գործընթացի յուրաքանչյուր փուլում հետ վերցնել հավատարմագրման հայտը` վճարելով մինչ այդ կատարված աշխատանքների համար.

5) Հավատարմագրման գործընթացի ժամանակ ՀԳՄ-ի կողմից արդեն իսկ կատարված հավատարմագրման աշխատանքների համար գանձված գումարը ենթակա չէ վերադարձման, բացառությամբ հավատարմագրման գործընթացի ապահովման (աշխատանքների կազմակերպման) համար կատարված վճարի, այն դեպքում, երբ գնահատման խմբի կազմը դեռևս չի հաստատվել.

6) հավատարմագրման գործընթացի յուրաքանչյուր փուլի ավարտից հետո ՀԱՄ-ի կողմից ընդունված բացասական որոշման վերաբերյալ ՀԳՄ-ին տեղեկացնելուց 10 աշխատանքային օրվա ընթացքում դիմել բողոքարկման հանձնաժողով` որոշման վերանայման պահանջով.

7) հավատարմագրման մերժման դեպքում գրավոր ստանալ մերժման հիմքերը:

**2.1.2. ՀԳՄ-ն պարտավոր է`**

1) ներկայացնել հավատարմագրման համար պահանջվող փաստաթղթերը թղթային և էլեկտրոնային տարբերակներով.

2) նշանակել ՀԱՄ-ի հետ կապի պատասխանատու հավատարմագրման աշխատանքների կատարման համար.

3) սահմանված ժամկետում կատարել վճարումներ հավատարմագրման աշխատանքների իրականացման համար` անկախ հավատարմագրման արդյունքներից.

4) գրավոր ներկայացնել ՀԱՄ-ին իր համաձայնությունը գնահատման ծրագրի վերաբերյալ.

5) փաստաթղթերի փորձաքննության արդյունքում հայտնաբերված անհամապատասխանությունների դեպքում, ՀԱՄ-ի կողմից սահմանված ժամկետում ուղեկցող գրությամբ թղթային և էլեկտրոնայինկրիչներով ներկայացնել լրամշակված հայտը և կից փաստաթղթերը.

6) ապահովել գնահատման խմբի, դիտորդների (անհրաժեշտության դեպքում) շփումը ՀԳՄ-ի անձնակազմի հետ, նրանց մուտքը տարածքներ, այդ թվում՝ դեպի սարքավորումներ, ինչպես նաև տեղեկատվությունից, փաստաթղթերից և գրառումներից օգտվելու հնարավորությունը, որոնք անհրաժեշտ են հավատարմագրման պահանջների կատարումը գնահատելիս.

7) գնահատման խմբի կողմից անհամապատասխանությունների հայտնաբերման և հաշվետվությունը ՀԳՄ տրամադրելուց հետո 10 աշխատանքային օրվա ընթացքում, մշակել և ՀԱՄ-ին ներկայացնել ուղղիչ գործողությունների ծրագիր՝ հիմք ընդունելով անհամապատասխանությունների թերթիկները.

8) սահմանված ժամկետում ՀԱՄ-ին ներկայացնել գնահատման խմբի կողմից հայտնաբերված անհամապատասխանությունների վերացման վերաբերյալ տեղեկատվություն.

9) ՀԱՄ-ին չտրամադրել կեղծ ապացույցներ կամ տեղեկատվություն.

10) կիրառելիության դեպքում մասնակցել միջլաբորատոր համեմատություններին և (կամ) որակավորման ստուգման ծրագրերին և դրանց վերաբերյալ ՀԱՄ-ին տրամադրել համապատասխան տեղեկատվություն.

11) հավատարմագրմանը հավակնող ոլորտում պատշաճ կերպով պահպանել հավատարմագրման կանոնները, ընթացակարգերը և մշտապես համապատասխանել ստանդարտների, նորմատիվ փաստաթղթերի և իրավական ակտերի պահանջներին.

12) հավատարմագրման մասին դրական որոշման ընդունման դեպքում ՀԱՄ-ի հետ կնքել հավատարմագրման պայմանագիր:

**2.2. ՀԱՄ-ի իրավունքները և պարտականությունները.**

**2.2.1. ՀԱՄ-ը իրավունք ունի`**

1) պայմանագրով սահմանված ժամկետում ՀԳՄ-ի կողմից վճարում չկատարելու դեպքում մերժել ՀԳՄ-ի հավատարմագրումը.

2) սահմանված ժամկետում ՀԳՄ-ի կողմից փաստաթղթերի լրամշակված տարբերակը և գնահատման խմբի կողմից հայտնաբերված անհամապատասխանությունների վերացման վերաբերյալ տեղեկատվությունը չներկայացնելու դեպքում մերժել ՀԳՄ-ի հավատարմագրումը.

3) փաստաթղթերի լրացուցիչ փորձաքննության բացասական հաշվետվության դեպքում կասեցնել ՀԳՄ-ի գնահատման գործընթացը մինչև հավատարմագրման տեխնիկական կոմիտեի կողմից համապատասխան որոշման ընդունումը.

4) գնահատման ընթացքում ՀԳՄ-ի համաձայնությամբ օտարերկրյա գնահատողներ (փորձագետներ) ներգրավելու դեպքում ՀԳՄ-ի հետ կնքել լրացուցիչ համաձայնագիր:

**2.2.2. ՀԱՄ-ը պարտավոր է`**

1) տեղադրել պաշտոնական կայքում հավատարմագրման գործընթացի նկարագրությունը և հավատարմագրման գործընթացին առնչվող փաստաթղթերի ցանկը.

2) ապահովել ՀԳՄ-ի հավատարմագրման գործընթացի իրականացումը ՀՀ կառավարության 2012թ. սեպտեմբերի 6-ի N 1201-Ն որոշման 1-ին կետով սահմանված ՀԳՄ-ների հավատարմագրման կարգին (այսուհետ` Կարգ), ինչպես նաև ՀԱՄ-ի կողմից սահմանված փաստաթղթերին համապատասխան.

3) հավատարմագրման մասին դրական որոշման ընդունման դեպքում 7 աշխատանքային օրվա ընթացքում գրանցել ՀԳՄ-ի հավատարմագրման վկայագիրը հավատարմագրված ՀԳՄ-ների հավատարմագրման գրանցամատյանում և կնքել հավատարմագրման պայմանագիր.

4) ՀԳՄ-ին տրամադրել հավատարմագրման վկայագիր և հավատարմագրման նշան.

5) հավատարմագրումը մերժելու դեպքում 5 աշխատանքային օրվա ընթացքում գրավոր տեղեկացնել ՀԳՄ-ին` նշելով մերժման հիմքերը.

6) ապահովել հավատարմագրման գործընթացի արդյունքում ստացված տեղեկատվության գաղտնիությունը և չհրապարակել այդ տեղեկատվությունը առանց ՀԳՄ-ի գրավոր համաձայնության, բացառությամբ ՀՀ օրենսդրությամբ նախատեսված դեպքերի:

2.3. Կողմերն իրականացնում են նաև «Հավատարմագրման մասին» ՀՀ օրենքով և Կարգով նախատեսված այլ իրավունքներ և դրանց համապատասխան կրում են այլ պարտականություններ:

1. ***ՀԱՎԱՏԱՐՄԱԳՐՄԱՆ ԱՇԽԱՏԱՆՔՆԵՐԻ ԱՐԺԵՔԸ ԵՎ ՎՃԱՐՄԱՆ ԺԱՄԿԵՏՆԵՐԸ***

3.1. Հավատարմագրման աշխատանքների արժեքը հաշվարկվում է Հայաստանի Հանրապետության էկոնոմիկայի նախարարի 2015թ. մարտի 6-ի «Հավատարմագրման ազգային մարմնի և համապատասխանության գնահատման մարմնի միջև կնքված պայմանագրի հիման վրա հավատարմագրման ազգային մարմնի կողմից կատարված հավատարմագրման ծառայությունների, գնահատումների համար համապատասխանության գնահատման մարմնի կողմից իրականացվող վճարման, ինչպես նաև համապատասխանության գնահատման մարմնի տարեկան անդամավճարի վճարման չափը և կարգը հաստատելու մասին» N 311-Ն հրամանով սահմանված կարգին համապատասխան` համաձայն Պայմանագրին կից հավելվածների:

3.2. Հավատարմագրման գործընթացի վճարումները ՀԳՄ-ն կատարում է համաձայն ներկայացված հաշվի` 10 բանկային օրվա ընթացքում:

3.3. Սույն պայմանագրով նախատեսված հավատարմագրման աշխատանքների համար գանձվող գումարը ենթակա է վերահաշվարկի, բացառությամբ ՀԳՄ-ի հայտի գրանցման համար վճարված գումարի:

3.4. Հավատարմագրման աշխատանքները համարվում են ավարտված ՀԱՄ-ի կողմից ՀԳՄ-ին ներկայացված կատարողական ակտի և հաշիվ-ապրանքագրի ստորագրման պահից:

***4. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)***

4.1. Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և, որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, համաճարակային հիվանդությունները, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

***5. ՊԱՅՄԱՆԱԳՐԻ ԼՈՒԾՈՒՄԸ***

5.1. Պայմանագիրը լուծվում է`

1) ՀԱՄ-ի կողմից փաստաթղթերի փորձաքննության, ՀԳՄ-ի ըստ գործունեության իրականացման վայրի գնահատման, ՀԳՄ-ի գործունեությանը հետևելու ժամանակ հայտնաբերված անհամապատասխանությունները սահմանված ժամկետում չվերացնելու դեպքում.

2) սահմանված ժամկետում վճարումներ չկատարելու դեպքում.

3) հավատարմագրման մերժման որոշման ընդունման դեպքում.

4) ՀԳՄ-ի լուծարման դեպքում.

5) ՀՀ օրենսդրությամբ նախատեսված այլ դեպքերում:

***6. ԱՅԼ ՊԱՅՄԱՆՆԵՐ***

6.1. Պայմանագիրն ուժի մեջ է մտնում կողմերի ստորագրման պահից և գործում է մինչև ՀԱՄ-ի կողմից ՀԳՄ-ի հավատարմագրման վերաբերյալ համապատասխան որոշման ընդունումը, եթե այն կողմերից մեկը վաղաժամկետ չի լուծի:

6.2. Պայմանագիրը կազմված է հայերեն լեզվով, երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ:

6.3. Պայմանագրի գործողության ընթացքում առաջացած վեճերը և (կամ) տարաձայնությունները կողմերը պարտավորվում են լուծել բանակցությունների միջոցով: Սույն պայմանը չի սահմանափակում Կողմերի իրավունքը` վեճը լուծելու դատական կարգով:

6.4. Պայմանագրում կատարված փոփոխությունները և լրացումներն ունեն իրավաբանական ուժ, եթե դրանք կատարված են գրավոր համաձայնագրով:

6.5. Պայմանագրով չնախատեսված հարաբերությունները կարգավորվում են ՀՀ օրենսդրությամբ:

***7. Կողմերի հասցեները, բանկային վավերապայմանները և ստորագրությունները***

|  |  |
| --- | --- |
| Հայտատու կազմակերպություն | Հավատարմագրման ազգային մարմին |
| ---------------------------------------------------------------------------------(կազմակերպության անվանումը) | «Հավատարմագրման ազգային մարմին» ՊՈԱԿ |
| ---------------------------------------------------------------------------------(իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 |
| Հեռախոս --------------------------------Ֆաքս ------------------------------------- | Հեռախոս -------------------------------- Ֆաքս ------------------------------------ |
|  Բանկի անվանումը հ/հ -------------------------- ՀՎՀՀ ------------------------ | Կենտրոնական գանձապետարան հ/հ 900018003963ՀՎՀՀ 00116673 |
| Տնօրեն` -------------------------------------------------------(անուն, ազգանուն) Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. | Տնօրեն` --------------------------------------------- (անուն, ազգանուն)  Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. |

Հավելված N 1

 «\_\_\_\_\_» «\_\_\_\_\_\_\_\_\_\_\_\_\_\_» 202 թ.

 N \_\_\_\_ - ՄՊ պայմանագրի

|  |  |  |
| --- | --- | --- |
| Հ/հ | Հավատարմագրման գործընթացի անվանումը | Գումարը |
| 1 |  |  |
|  | ***Ընդհանուր*** |  |

|  |  |
| --- | --- |
| Հայտատու կազմակերպություն | Հավատարմագրման ազգային մարմին |
| ---------------------------------------------------------------------------------(կազմակերպության անվանումը) | «Հավատարմագրման ազգային մարմին» ՊՈԱԿ |
| ---------------------------------------------------------------------------------(իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 |
|  Բանկի անվանումը հ/հ -------------------------- ՀՎՀՀ ------------------------ | Կենտրոնական գանձապետարան հ/հ 900018003963ՀՎՀՀ 00116673 |
| Տնօրեն` -------------------------------------------------------(անուն, ազգանուն) Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. | Տնօրեն` --------------------------------------------- (անուն, ազգանուն) Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. |

Հավելված N 2

 «\_\_\_\_\_» «\_\_\_\_\_\_\_\_\_\_\_\_\_\_» 202 թ.

 N \_\_\_\_ -ՄՊ պայմանագրի

|  |  |  |
| --- | --- | --- |
| Հ/հ | Հավատարմագրման գործընթացի անվանումը | Գումարը |
| 1 |  |  |
|  | ***Ընդհանուր*** |  |

|  |  |
| --- | --- |
| Հայտատու կազմակերպություն | Հավատարմագրման ազգային մարմին |
| ---------------------------------------------------------------------------------(կազմակերպության անվանումը) | «Հավատարմագրման ազգային մարմին» ՊՈԱԿ |
| ---------------------------------------------------------------------------------(իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 |
|  Բանկի անվանումը հ/հ -------------------------- ՀՎՀՀ ------------------------ | Կենտրոնական գանձապետարան հ/հ 900018003963ՀՎՀՀ 00116673 |
| Տնօրեն` -------------------------------------------------------(անուն, ազգանուն) Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. | Տնօրեն` --------------------------------------------- (անուն, ազգանուն) Կ.Տ.«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 202 թ. |